Maktab Rendah Sains MARA Merbok

Maktab Rendah Sains MARA Merbok (singkatan: MRSM Merbok) merupakan sebuah institusi MRSM yang dikelolakan oleh MARA. Ianya terletak kira-kira 15 km dari bandar Sungai Petani, Kedah, berhampiran pekan Merbok. MRSM Merbok merupakan institusi MRSM ke-35 ditubuhkan. MRSM ini dirancang dan dibina dibawah Rancangan Malaysia Kelapan (RMK8). Visi MRSM Merbok adalah menjadi pusat kecermelangan pendidikan yang inovatif dan bertaraf dunia, manakala misi maktab adalah menyediakan pelajar bumiputera yang berrpotensi tinggi dalam bidang sains dan teknologi. Sejarah Penubuhan maktab Majlis peletakan batu asas MRSM Merbok telah disempurnakan oleh Tun Daim Zainuddin, Ahli Parlimen Merbok, pada 10 Oktober 2003. Kini, MRSM Merbok tersergam indah di atas tanah seluas 45.95 ekar (termasuk tanah yang belum dibangunkan), di kawasan Lembah Bujang, Merbok, Kedah Darul Aman. Syarikat Jurutera Perunding Fajar Sdn. Bhd. merupakan perunding yang merekabentuk dan menyiapkan bangunan MRSM Merbok. MRSM Merbok mula beroperasi pada 3 Januari 2007. Pentadbirannya diketuai oleh seorang Pengetua dan dibantu oleh Penolong Pengetua Hal Ehwal Akademik dan Penolong Pengetua Hal Ehwal Pelajar serta seorang Penolong Pegawai Tadbir (Kanan). MRSM Merbok mempunyai 58 orang guru dan 30 orang staf pentadbiran pada ketika itu. Kumpulan pelajar perintisnya seramai 409 orang mula melapor diri pada 18 Mac 2007. Mereka terdiri daripada 123 orang pelajar tingkatan satu dan 286 orang pelajar tingkatan empat. Selain itu, pada 20 Mac 2007, MRSM Merbok menerima 356 orang pelajar MRSM Pengkalan Hulu yang ditempatkan sementara di sini. Kumpulan pelajar MRSM Pengkalan Hulu tersebut terdiri daripada 116 pelajar tingkatan satu dan 240 pelajar tingkatan empat. Pada bulan Disember 2007 lebih seratus orang pelajar tingkatan 4 berpindah ke MRSM-MRSM lain. Calon SPM 2008 adalah seramai 423 orang. Pada semester 2 2007, Program Gempur Gemilang PMR dan SPM telah dilancarkan dengan sasaran 100% 1A SPM 2008 dan 100% A PMR 2009. Pada bulan Januari 2008, Pengetua Pn. Rohana bt. Mohd. Yunus mengumumkan sasaran MRSM Merbok menjadi MRSM no. 1 di Kedah pada SPM 2008. Pada tahun 2009, MRSM Merbok telah memperolehi keputusan SPM yang membanggakan apabila mendapat menduduki tangga ke-8 dalam keputusan SPM 2008 bagi MRSM seluruh Malaysia. Senarai pengetua Kemudahan Akademik dan pentadbiran Penginapan pelajar Sukan dan rekreasi Lagu maktab Wahai putera puteri bangsaku Ayuh segera menuju Mengikut gerak langkah maju Bersatu mencari ilmu Di zaman sains dan teknologi Negara perlukan jasamu Janganlah rasa malas lagi Bersama memegang teraju Di Maktab Rendah Sains MARA Tuntut ilmu jangan jemu Ikrar taat setia pada guru Berdisiplin selalu Hari ini hari mulanya Hari esok berjaya Lengkapkan segala yang ada Ke kuliah kita segera Rujukan Lihat juga Maktab Rendah Sains MARA Majlis Amanah Rakyat